СОВЕТ НА ОПШТИНА КИЧЕBO

Бр. 08-2390/2

30.09.2024 година

К и ч е в о

 **З А П И С Н И К**

Од одржаната 39-та редовна седница на Советот на Општина Кичево на ден 30.09.2024 година во просториите на Советот на Општина Кичево со почеток во 10 часот

Седницата во 10 часот ја отвори и со неа раководеше Претседателот на Советот на Општина Кичево Скендер Џабири, а присутни беа и советниците: Ќамер Клоси, Миѓен Зендели, Дренуше Далипи, Филип Митрески, Михајло Данилоски, Виолета Спасеноска, Олгица Попоска, Игор Стојаноски, Даниела Попоска, Анто Трајаноски, Тефик Лутвиу, Валентина Лазаревска, Бојан Стојкоски, Иванчо Божиноски, Виктор Алексоски, Рамазан Зулбеари, Сибел Туфекџи, Абдула Сејдини, Миѓен Зендели и Фортеса Сејдини.

Отсутни беа советниците: Валбона Адили Емини и Агим Садику.

На седницата беа присутни и Анета Настеска- Секретар на општината, Валдет Селими, Сабедин Емини -претставници од општинската администрација, директорите на: ОСУ ,,Дрита“ Кичево и ОСУ „Мирко Милески“ Кичево и новинар од ТВ ,,Ускана“.

**Претседателот на советот** му даде збор на:

**Агим Садику**- Информира дека поради неговото именување за директор на РЕК ,,Осломеј“ и испочитување на Статутот и Деловникот за работа на советот дава неотповиклива оставка од член на советот.

**Претседателот на советот**- Му посака успех во позицијата која е назначен, му се заблагодари за неговата досегашна работа во советот.

**Агим Садуку** – Се заблагодари и посака успешна и плодна работа.

**Претседателот на советот**- Истакна дека како совет, треба да ја констатираат оставката на Агим, а општинската администрација да ја продолжи понатамошната постапка за нов член на советот**.** Информира дека во 13 часот во просториите на општината каде се одржуваат седниците на советот ќе се одржи завршна конференција за Проектот за изградба на социјални станови на ромите и пожелно е да се присуствува.

Потоа, **Претседателот на советот** го стави на усвојување записникот од 38-та седница на советот одржана на 27.08.2024 г. и праша дали некој има забелешка.

**Валентина Лазаревска -** Информира дека има забелешкана страна 9 од Записникот кај осмата точка во нејзиното излагање, не требало да стои ,,наставен корикулум“ туку ,,наставен курикулум“, исто така наместо ,,осмо и девето“, треба да стои ,,осмогодишно и деветогодишно“ образование. Подолу во истото излагање наместо ,,Правилниците“, требало да стои ,,Програмите“. Исто така, кај Одлука треба да се дополни со Одлука ,,за давање согласност“. На 10 страна во нејзиното излагање наместо ,,немало сретнато во други Правилници“ да стои ,,немала сретнато во други ,,Систематизации“.

Бидејќиникој друг не зеде збор, **Претседателот на советот** го стави на усвојување Записникот од 38-та седница на советот одржана на 27.08.2024 год. со дадената забелешка и истиот се усвои со 21 гласа ЗА. ПРОТИВ (нема). ВОЗДРЖАНИ (нема).

 **Претседателот на советот** информира дека советникот Михајло Данилиски бара дополна на дневниот ред со нова точка : ,,Предлог- Одлука за бесплатно членување во спортски клубови на деца од социјално ранливи групи“.

**Михајло Данилоски**- Информира дека Одлуката била јасна и праша дали таа ќе се стави на дневен ред.

**Иванчо Божиноски**- Побара Михајло прво да ја образложи Одлуката, па потоа да се стави на дневен ред.

**Михајло Данилоски**- Информира дека таа Одлука била навремено доставена пред да се направи ребаланс на буџетот. Одликата била на барање на граѓаните на Кичево. Истакна дека имало деца од ранливи социјални групи кои ги бивало за спорт и сакале да членуваат во спортските клубови, но не можеле да си дозволат да платат чланарина. Побара да се обезбеди рамка со цел и тие деца да можат да членуваат и спортуваат во клубовите.

**Валдет Селими**- Како претседател на Комисијата за спорт информира дека се преземени мерки и се финансираат речиси сите спортски клубови во општината во кои тренираат деца. Истакна дека е разговарано со клубовите и дека финансирањето од страна на општината било со цел да се намали чланарината или на децата кои неможат да платат чланарина, да им се дозволи да спортуваат без да плаќаат чланарина, а за таа цел клубовите да не плаќаат на општината месечно по 6.000 денари за корисрење на салите. Информира дека не е запознат дали тоа се почитува.

Претседателот на советот го стави на усвојување предлогот на Михајло за дополна на дневниот ред со предложената нова точка и истиот не се усвои со: 8 гласа ЗА. 10 гласа ПРОТИВ и 3 гласа ВОЗДРЖАНИ.

**Претседателот на советот** за оваа седница го предложи следниот:

 **Д Н Е В Е Н Р Е Д**

1.Предлог Одлука за земање за плаќање за котизација.

2.Предлог Одлука за измена на Деловникот на Советот на Општина Кичево.

3.Предлог Програма за зимско одржување на улиците и локалните патишта во Општина Кичево во период 2024-2025 г.

4.Усвојување на Програмите за работа на средните училишта на територијата на Општина Кичево за учебната 2024-2025 година

-ОСУ ,,Дрита“- Кичево

-ОСУ ,,Мирко Милески“-Кичево

5. Разно.

 **Претседателот на советот** го стави на усвојување предложениот Дневниот ред за оваа седница и истиот се усвои со 15 гласа ЗА. ПРОТИВ (нема). 5 гласа ВОЗДРЖАНИ.

**Претседателот на советот** информира дека на 27.09.2024 г. од Државниот инспекторат за совет имало инспекција за работата на советот. Инспекторатот донел заклучок дека не се утврдени неправилности во работата на советот, а тоа значело дека советот и општинската администрација добро и законски работеле и истакна дека тоа било за пофалба.

**1.ПРВА ТОЧКА**: Предлог Одлука за земање за плаќање за котизација.

**Валдет Селими**- Информира дека трите фудбалски клубови: Зајас, Напредок и Влазрими доставиле Барање за покривање на котизацијата на клубовите, да им се исплати котизација во висина од 75.000 по клуб.

 **Претседателот на советот** ја стави на усвојување Предлог Одлуката за земање за плаќање за котизација и истата се усвои со 21 гласа ЗА. ПРОТИВ (нема). ВОЗДРЖАНИ (нема).

**2. ВТОРА ТОЧКА**: Предлог Одлука за измена на Деловникот на Советот на Општина Кичево

**Валдет Селими**- Информира дека Уставниот суд во фебруари по службена должност повел постапка за актите на неколку општини. Во нашиот Деловник во член 15 став 3 стои ,,членот на советот има право да побара автентично толкување на прописите“. Судот, смета дека тоа е спротивно на уставот и дека тоа право го има само Уставниот суд. Уставниот суд смета дека ,,советникот може да бара автентично толкување“ треба да се тргне од Деловникот, бидејќи такво право има само Уставниот суд.

**Претседателот на советот** ја стави на усвојување Предлог Одлуката за измена на Деловникот на Советот на Општина Кичево и истата се усвои со 21 гласа ЗА. ПРОТИВ (Нема). ВОЗДРЖАНИ (нема).

**3.ТРЕТА ТОЧКА**: Предлог Програма за зимско одржување на улиците и локалните патишта во Општина Кичево во период 2024-2025 г.

**Сабедин Емини**- Информира дека за прв пат учествува како Раководител на сектор за комунални дејности на седница на советот истакнувајќи дека должност на општината е да се грижи и ги одржува патиштата и улиците. Информира дека во интерес на грѓаните треба да се планира зимското одржување на патиштата. Потоа ја образложи програмата.

**Претседателот на советот** ја стави на усвојување Предлог Програмата за зимско одржување на улиците и локалните патишта во Општина Кичево во период 2024-2025 г. и истата се усвои со 21 гласа ЗА. ПРОТИВ (нема). ВОЗДРЖАНИ (нема).

**4. ЧЕТВРТА ТОЧКА**: Усвојување на Програмите за работа на средните училишта на територијата на Општина Кичево за учебната 2024-2025 година

-ОСУ ,,Дрита“- Кичево

-ОСУ ,,Мирко Милески“-Кичево

**Директорот на ,,Дрита**“- Информира дека имаат 540 ученика во 35 паралелки со 77 професори и 23 стручен персонал. Наставата се одвивала во реновиран објект и спортска сала. Училиштето било опремено 99% со учебници, а бил обезбеден и транспорт на учениците.

**Валентина Лазаревска**- Информира дека разгедувајќи ја Програмата забележала дека само некој професори имале по 22 часа, а останатите по 20. Праша, дали тоа било реално или фиктивно запишано.

**Директорот на,,Дрита**“ – Информира дека тие 22 часа биле реални и дека со закон биле дозволени 23 часа.

**Валентина Лазаревска** се заблагодари за одговорот.

 **Претседателот на советот** ја стави на усвојување Предлог Програмата за работа на ОСУ ,,Дрита“- Кичево и истата се усвои со 15 гласа ЗА. ПРОТИВ (нема). 6 гласа ВОЗДРЖАНИ.

**Директорот на -ОСУ ,,Мирко Милески“**- Информира дека програмата била усвоена од Училишниот одбор и дека имаат 774 ученици во 54 паралелки од кои 15 биле на турски јазик. Во прва година биле запишани 208 ученика. Имало 123 вработени од кои 104 професори, а останатото било администација и помошен персонал. Имале 5 струки и работата се одвивала во реновиран објект и спортска сала.

**Претседателот на советот** ја стави на усвојување Предлог Програмата за работа на ОСУ ,,Мирко Милески“- Кичево и истата се усвои со 15 гласа ЗА. ПРОТИВ (нема). 6 гласа ВОЗДРЖАНИ.

**5. ПЕТТА ТОЧКА**: Разно

**Претседателот на советот**- Информира дека до советот имало доставено 3 барања. Потоа, ги прочита барањата.

1.Барање за помош-донација за изградба на верски комплекс ,,Успение на Пресвета Богородица“ во с. Извор

**Претседателот на советот** информира дека барањето треба да го разгледаат службите со цел за понатамошно постапување.

2.Барање од М.З Кленоец за преземање на мерки да се забрани вршењето на транспорт на огревно дрво со товарни возила од 20 тона (камиони) по локалните патишта кои минуваат низ селото и околу селото и со тоа ги оштетуваат патиштата.

**Претседателот на советот** информира тоа барање да се достави до надлежните институции.

3. Барање од с. Карбуница за поправка-тампонирање на земјен пат т.н. Друмчето во должина од 500 метри и го поврзува с.Карбуница и с.Староец.

**Претседателот на советот** го даде барањето на Секретарот на општината за понатамошно постапување.

**Михајло Данилоски**- Информира дека во 2021г. биле добиени два проекти од ТАФ: градскиот плоштад и капелата. Истакна дека во 2023 г. е изградена капелата, но се уште немало приклучок за електрична енергија во неа. Побара да се преземат мерки и на следната седница да се известат за тоа што е преземено. Исто така информира дека на ул.,,Тане Цалески“ пред зградата наспроти пералната ,,Виктор“ планирано е да се гради парк, дали е потребно да се направи негова дислокација, бидејќи се работело за приватно земјиште кое го купиле станарите од зградата. Побара известување и за тоа на следната седница.

**Секретарот на општината**- Информира дека е разговарано со Раководителот и граѓаните за тоа и дека тоа земјиште немало да се узурпира, туку само ќе се уреди и дека за тоа ќе се нашло заеднички јазик.

 Бидејќи, никој друг не се јави за збор, а со тоа беше исцрпен и дневниот ред за оваа седница, Претседателот на советот ја затвори седницата во 11 часот и 10 минути.

 Совет на општина Кичево

 Записничар Претседател

Ленче Србиноска Скендер Џабири